WHA อัพยอดขายที่ดินปี 65 แตะ 1,650 ไร่ โบรกชูเป้า 4.20 บ.   
WHA ปรับเพิ่มเป้ายอดขายที่ดินปี 65 แตะ1,650 ไร่ แบ่งเป็นในไทย 1,400 ไร่ และเวียดนาม 250 ไร่ โบรกคาดแนวโน้มผลประกอบการครึ่งหลังของปี 2565 ยังเติบโตได้ดี ชุราคาเหมาะสม 4.20 บาท
WHA ปรับเพิ่มเป้ายอดขายที่ดินปี 65 แตะ1,650 ไร่ แบ่งเป็นในไทย 1,400 ไร่ และเวียดนาม 250 ไร่ โบรกคาดแนวโน้มผลประกอบการครึ่งหลังของปี 2565 ยังเติบโตได้ดี ชุราคาเหมาะสม 4.20 บาท
31 ส.ค. 2565

บริษัท หลักทรัพย์โกลเบล็ก จำกัด ระบุในบทวิเคราะห์ (31 ส.ค. 65)  มีการประเมินต่อ บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ว่า แนวโน้มผลประกอบการครึ่งหลังของปี 2565 ยังเติบโตได้ดี โดยเบื้องต้นคาดว่าในช่วงที่เหลือของไตรมาส 3/65 จะมีการเซ็นสัญญาซื้อขายที่ดินกับลูกค้ารายใหญ่ขนาดหลายร้อยไร่ เข้ามาได้เพิ่มเติม ทั้งนี้ บริษัทได้มีการปรับเพิ่มเป้ายอดขายปี 65 ใหม่เป็นมากกว่า 1,650 ไร่ แบ่งเป็นยอดขายในไทย 1,400 ไร่ และเวียดนาม 250 ไร่ จากเดิมที่วางไว้ 1,250 ไร่ ปัจจัยสนับสนุนหลักๆ เป็นผลมาจากการเปิดประเทศทำให้ลูกค้าสามารถเดินทางเข้าไทยได้สะดวกมากยิงขึ้น
ขณะเดียวกันมีมุมมองบวกต่อผลประกอบการปี 65 โดยบริษัทมีโอกาสได้รับอานิสงส์จากความขัดแย้งระหว่างประเทศจีนกับสหรัฐอเมริกา และไต้หวัน อาจทำให้ผู้ประกอบการวางแผนที่จะเคลื่อนย้ายฐานทุนและฐานการผลิตออกไปยังประเทศอื่นๆ ซึ่งคาดว่ากลุ่มประเทศที่จะได้รับอานิสงส์ดังกล่าวคงไม่พ้นประเทศไทย เวียดนาม และอินโดนีเซีย แนะนำ “ซื้อ” ราคาเหมาะสม 4.20 บาท